Komisijos reglamentas (EEB) Nr. 2120/81
1981 m. liepos 27 d.
iš dalies keičiantis Reglamentą Nr. 467/67 /EEB, nustatantį perskaičiavimo kursus, perdirbimo išlaidas ir šalutinių produktų vertę įvairiais ryžių perdirbimo etapais
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. birželio 21 d. Tarybos reglamentą (EEB) Nr. 1418/76 dėl bendro ryžių rinkos organizavimo [1] su paskutiniais pakeitimais, padarytais Graikijos stojimo aktu [2], ypač į jo 19 straipsnį,
kadangi Komisijos reglamento Nr. 467/67/EEB [3] su paskutiniais pakeitimais, padarytais Reglamentu (EEB) Nr. 2119/80 [4], 2 ir 3 straipsniuose yra nustatytos įvairių perdirbimo etapų perdirbimo išlaidos ir šalutinių produktų vertė; kadangi, atsižvelgiant į kainų tendencijas, perdirbimo išlaidos ir šalutinių produktų vertė pasikeitė; kadangi reikėtų nustatyti visos Bendrijos minėtų išlaidų ir vertės lygį;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas Nr. 467/67/EEB iš dalies keičiamas taip:
1. 2 straipsnis pakeičiamas taip:
"2 straipsnis
1. Perdirbimo išlaidos, į kurias būtina atsižvelgti žaliavinius ryžius perskaičiuojant į lukštentus, yra 39,47 ekiu už toną žaliavinių ryžių.
2. Perdirbimo išlaidos, į kurias būtina atsižvelgti lukštentus ryžius perskaičiuojant į nulukštentus, yra 39,47 ekiu už toną lukštentų ryžių.
3. Iš dalies nulukštentus ryžius perskaičiuojant į nulukštentus, į perdirbimo išlaidas neatsižvelgiama."
2. 3 straipsnis pakeičiamas taip:
"3 straipsnis
1. Šalutinių produktų, gautų žaliavinius ryžius perdirbant į lukštentus, vertė yra lygi nuliui.
2. Šalutinių produktų, gautų lukštentus ryžius perdirbant į nulukštentus, vertė yra lygi:
a) 40,18 ekiu už toną lukštentų trumpagrūdžių ryžių;
b) 50,61 ekiu už toną lukštentų ilgagrūdžių ryžių.
3. Šalutinių produktų, gautų iš dalies nulukštentus ryžius perdirbant į nulukštentus, vertė yra lygi:
a) 12,37 ekiu už toną iš dalies nulukštentų trumpagrūdžių ryžių;
b) 13,68 ekiu už toną iš dalies nulukštentų ilgagrūdžių ryžių."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 1981 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. liepos 27 d.